
( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ.. 
Καθορισμός χρήσεων γης και ειδικών όρων και περιορι¬ 
σμών δόμησης στις περιοχές «Άγιοι Ανάργυροι» και 
«Όρμος Πιπέρι» του οικισμού Νάουσας νήσου Πάρου 
(Ν. Κυκλάδων). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9 και 11 του ν. δ/τος της 
17.7.1923«περί σχεδίων πόλεων κλπ.» (Α' 228), όπως με¬ 
ταγενέστερα τροποποιήθηκαν και συμπληρώθηκαν. 

2. Τις διατάξεις των άρθρων 3, 4 (παρ. 1) του ν. 1577/ 
1985 «Γενικός Οικοδομικός Κανονισμός» (Α' 210), όπως 
το άρθρο 3 τροποποιήθηκε με το άρθρο 1 (παρ. 1) του ν. 
1772/88 «Τροποποίηση διατάξεων του ν. 1577/85 «ΓΟΚ» 
και άλλες διατάξεις» (Α' 91). 

3. Τις διατάξεις του άρθρου 23 παρ. 1 (εδ. ιδ) του ν. 
1558/1985 «Κυβέρνηση και Κυβερνητικά Όργανα» (Α' 
137). 

4. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

5. Τις 35/1992 και 57/1992 γνωμοδοτήσεις του Κοινο¬ 
τικού Συμβουλίου Νάουσας. 


6. Τις 152/1992 και 347/1992 γνωμοδοτήσεις του Κε¬ 
ντρικού Συμβουλίου Χωροταξίας Οικισμού και Περιβάλλο¬ 
ντος. 

7. Τις διατάξεις του άρθρου 29 Α του ν. 1558/1985, 
όπως αυτό προστέθηκε με το άρθρο 27 του ν. 2081 /1992 
(Α' 154) και το γεγονός ότι από τις διατάξεις αυτού του 
διατάγματος δεν προκαλείται δαπάνη σε βάρος του κρατι¬ 
κού προϋπολογισμού. 

8. Την 155/1993 γνωμοδότηση του Συμβουλίου της 
Επικρατείας με πρόταση του Υφυπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1 

Στις περιοχές «Άγιοι Ανάργυροι» και «Όρμος Πιπέρι» 
του οικισμού Νάουσας, νήσου Πάρου (Ν. Κυκλάδων) που 
έχει χαρακτηρισθεί ως παραδοσιακός οικισμός με το από 
19.10.1978 π. δ/γμα (Δ' 594) και τα όριά του έχουν καθο- 
ρισθεί με την 5089/27.7.87 απόφαση του Νομάρχη Κυ¬ 
κλάδων (Δ' 818), καθορίζονται χρήσεις γης-και όροι και 
περιορισμοί δόμησης, κατά ζώνες Α, Β1 και Β2, όπως φαί¬ 
νονται στα δύο (2) σχετικά πρωτότυπα διαγράμματα σε 
κλίμακα 1:1000 που θεωρήθηκαν από τον Προϊστάμενο 
της Διεύθυνσης Τοπογραφικών Εφαρμογών με την 
56271/1993 πράξη του και που αντίτυπά τους οε φωτο¬ 
σμίκρυνση δημοσιεύονται με το παρόν διάταγμα, όπως 
στα επόμενα άρθρα. 

Άρθρο 2 

Στις παραπάνω περιοχές καθορίζονται κατά ζώνες Α, 
Β1 και Β2 οι εξής χρήσεις: 

α. Ζώνη Α (Άγιοι Ανάργυροι) 

Επιτρέπεται η χρήση μόνο κατοικίας 

β. Ζώνη Β1 (όρμος Πιπέρι) 

Επιτρέπεται η δημιουργία ενός μόνο δημοτικού αναψυ- 
κτηρίου και οι εγκαταστάσεις για εξυπηρέτηση των λουσ¬ 
μένων (νν.Ο., ντους κλπ.). 

γ. Ζώνη Β2 (Όρμος Πιπέρι) 

Επιτρέπεται η χρήση αμιγούς κατοικίας όπως προσδιο¬ 
ρίζεται από το άρθρο 2 του από 23.2.1987 π.δ/τος (Δ’ 
166). 

Άρθρο 3 

Οι όροι και περιορισμοί δόμησης των οικοπέδων καθο¬ 
ρίζονται ως εξής: 

I. Ζώνη Α (Άγιοι Ανάργυροι) 

1. Συντελεστής δόμησης: τέσσερα δέκατα (0,4) 

2. Μέγιστο ποσοστό κάλυψης: Πενήντα τοις εκατό 
(50%), το οποίο μπορεί να προσαυξάνεται κατά 10% για 
την εφαρμογή του άρθρου 41 του ν. 1337/83 (οικογε¬ 
νειακή στέγη). 

3. Μέγιστο επιτρεπόμενο ύψος των κτιρίων: τέσσερα 
(4) μέτρα συμπεριλαμβανομένου σ’ αυτό και του ύψους 
του στηθαίου, μετρούμενο σε κάθε σημείο του κτιρίου 
από τη φυσική στάθμη του εδάφους και μη επιτρεπομένης 
της υπέρβασης αυτού για την εφαρμογή του άρθρου 41 
του ν. 1337/1983 (οικογενειακή στέγη). 

4. Ελάχιστη απόσταση του κτιρίου από την εκτιμώμενη 
γραμμή αιγιαλού τουλάχιστον 50 μ. 

5. Το κτίριο τοποθετείται στο βάθος του οικοπέδου 
ώστε να δημιουργείται υποχρεωτικά ελεύθερος χώρος 
(πρασιά) στο μέρος του οικοπέδου που είναι πιο κοντά στη 
θάλασσα. Εφόσον δύο πλευρές του οικοπέδου βλέπουν 
προς τη θάλασσα το κτίσμα τοποθετείται υποχρεωτικά 
στο βάθος του οικοπέδου ώστε να δημιουργούνται ελεύ¬ 
θεροι χώροι (πρασιές) και προς τις δύο πλευρές του οικο¬ 
πέδου που βλέπουν προς τη θάλασσα. 

Η Επιτροπή Πολεοδομικού και Αρχιτεκτονικού Ελέγχου 
(ΕΠΑΕ) εγκρίνει κατά τα παραπάνω τη θέση του κτιρίου 
μέσα στο οικόπεδο και επιβάλλει επιπλέον περιορισμούς 
ως προς τη μορφή και τον όγκο των κτιρίων. 

- Το κτίριο τοποθετείται σε απόσταση τουλάχιστον 2,5 
μ. από το όριο της ιδιοκτησίας που έχει πρόσωπο σε κοινό¬ 
χρηστους χώρους (δρόμους) πλάτους μικρότερου ή ίσου 
των 8 μέτρων. 

- Ως προς τα πλάγια όρια το οικόπεδο εφάπτεται ή 
απέχει τουλάχιστον 2,5 μ. από τα όμορα οικόπεδα. 

6. Απαγορεύεται η κατασκευή υπογείων. 

7. Απαγορεύεται η τοποθέτηση λυομένων οικίσκων. 

Δεν επιτρέπεται η τοποθέτηση ηλιακού συλλέκτη σε 

εμφανή σημεία της οικοδομής. 

II. Ζώνη Β1 (Όρμος Πιπέρι) 

- Μέγιστη συνολική επιτρεπομένη επιφάνεια του δημο¬ 
τικού αναψυκτηρίου: 40 τ.μ., με μέγιστο επιτρεπόμενο 
ύψος αυτού: 2,4 μ. 

- Μέγιστη συνολική επιτρεπομένη επιφάνεια των εγκα¬ 
ταστάσεων εξυπηρετήσεως των λουσμένων: 40 τ.μ. 

III. Ζώνη Β2 (Όρμος Πιπέρι) 

Α. 1. Συντελεστής δόμησης: τέσσερα δέκατα (0,4) 

2. Μέγιστο ποσοστό κάλυψης: Πενήντα τοις εκατό 
(50% το οποίο μπορεί να προσαυξάνεται κατά 10% για την 
εφαρμογή του άρθρου 41 του ν. 1337/1983 (οικογε¬ 
νειακή στέγη). 

3. Μέγιστο επιτρεπόμενο ύψος των κτιρίων: τέσσερα 
(4) μέτρα μετρούμενο από τη φυσική στάθμη του εδάφους 
μη επιτρεπομένης της υπέρβασης αυτού για την εφαρ¬ 
μογή του άρθρου 41 του ν. 1337/1983 (οικογενειακή 
στέγη). Λόγω μεγάλης κλίσης του εδάφους επιτρέπεται 
δύο μόνο ακμές του κτιρίου να έχουν ύψος τέσσερα και 
μισό (4,5) μέτρα. Σε καμμία περίπτωση δεν επιτρέπεται να 
προκύπτει διώροφο κτίριο λόγω χρήσης του υπογείου. 

4. Απαγορεύεται η κατασκευή υπογείου με πρόσβαση 
από τον εξωτερικό χώρο του κτιρίου. 

5. Απαγορεύεται η τοποθέτηση λυομένων οικίσκων. 

Β. Επιπλέον των ανωτέρω καθορίζονται ειδικοί όροι και 

περιορισμοί δόμησης ως εξής: 

1. Η τοποθέτηση του κτιρίου μέσα στο οικόπεδο γίνεται 
με τα παρακάτω κριτήρια: 


α) Να μην βλάπτεται ο πολεοδομικός ιστός του οικι¬ 
σμού. 

β) Να προστατεύονται βασικά σημεία θέας των κοινο¬ 
χρήστων χώρων. 

γ) Να προστατεύεται κατά το δυνατόν η θέα των όμορων 
οικοπέδων. 

δ) Να μην διαμορφώνονται υποβαθμισμένοι ελεύθεροι 
χώροι ανάμεσα σε όμορες ιδιοκτησίες. 

Ως προς τα πλάγια όρια το κτίριο εφάπτεται ή απέχει 
τουλάχιστον 2,5 μ. από τα όμορα οικόπεδα. Σε οικόπεδα 
μεγαλύτερα των 500 μ2 το κτίριο τοποθετείται υποχρεω¬ 
τικά σε απόσταση 4 μ. από το όριό του με τον κοινόχρηστο 
χώρο. Σε περίπτωση που το οικόπεδο έχει πρόσωπο σε 
δύο τουλάχιστον κοινόχρηστους χώρους η απόσταση των 
4 μέτρων είναι υποχρεωτική για τον κοινόχρηστο χώρο με 
τη μικρότερη διάσταση (πλάτος). Η Επιτροπή Πολεοδομι- 
κού και Αρχιτεκτονικού Ελέγχου (ΕΠΑΕ) εγκρίνει την θέση 
του κτιρίου μέσα στο οικόπεδο και μπορεί να επιβάλει επι¬ 
πλέον περιορισμούς ως προς την μορφή και τον όγκο των 
κτιρίων. 

2. Επιβάλλεται η διάσπαση των όγκων των κτιρίων σε μι¬ 
κρότερους όταν προκύπτει κτιριακός όγκος μεγαλύτερος 
των 550 μ3. 

3. Η συνολική επιτρεπόμενη εκμετάλλευση του οικοπέ¬ 
δου δεν μπορεί να υπερβαίνει τα 2.000 μ3 για χώρους κυ¬ 
ρίας χρήσεως και 350 μ3 για υπόγειους χώρους. 

4. Το μέγιστο ενιαίο μήκος πρόσοψης του κτιρίου δεν 
μπορεί να υπερβαίνει τα 10 μ. Σε περίπτωση μεγαλύτερης 
πρόσοψης, αυτή διαμορφώνεται κλιμακωτά ύστερα από 
σύμφωνη γνώμη της ΕΠΑΕ. 

5. Για την διαμόρφωση ακαλύπτων χώρων των οικοπέ¬ 
δων, επιτρέπονται μόνο οι απολύτως αναγκαίες εκσκα¬ 
φές. 

Σε περίπτωση κεκλιμένου εδάφους, επιτρέπεται η δια¬ 
μόρφωση του οικοπέδου με αναλληματικούς τοίχους ή 
πρανή μεγίστου ύψους ενός και μισού (1,50) μέτρου, μετά 
από έγκριση της ΕΠΑΕ. 

6. Απαγορεύεται η κατασκευή κτιρίων σε υποστυλώ¬ 
ματα (ΡϊΙοίίδ), η τοποθέτηση λυομένων οικίσκων. 

7. Η οροφή του υπογείου δεν μπορεί να υπερβαίνει τα 
0,80 μ. από την φυσική στάθμη του εδάφους. 

IV. Επιπλέον των ανωτέρω και για τις Ζώνες Α, Β1, Β2 
καθορίζονται ειδικοί όροι και περιορισμοί δόμησης ως 
εξής: 

1. Οι αναλογίες των διαστάσεων των ανοιγμάτων είναι: 

α) 1:1.3 έως 1:2 με μέγιστη οριζόντια διάσταση 1,00 μ. 

β) για τους φεγγίτες στους βοηθητικούς χώρους 1:1 
έως 1:2 με μέγιστη οριζόντια διάσταση εξήντα εκατοστά 
του μέτρου (0.60 μ.). 

γ) για τις πόρτες (μονόφυλλες και δίφυλλες) 1:2 με μέγι¬ 
στη οριζόντια διάσταση ένα (1.00) μέτρο και μόνο για την 
κύρια είσοδο ή οριζόντια ορίζεται σε ένα μέτρο και είκοσι 
εκατοστά του μέτρου (1,20). 

- Για τις προθήκες καταστημάτων οι αναλογίες ανοιγ¬ 
μάτων είναι 1:1,5 έως 1:2 και η μεγίστη οριζόντια διά¬ 
σταση ένα μέτρο ένα μέτρο και είκοσι εκατοστά του μέ¬ 
τρου (1,20). 

- Ανάμεσα σε δύο παράθυρα ή πόρτες ή προθήκες πρέ¬ 
πει να υπάρχει λαμπάς τουλάχιστον εξήντα εκατοστών του 
μέτρου (0,60). 

-Το άθροισμα των ανοιγμάτων δεν επιτρέπεται να 

υπερβαίνει τα είκοσι πέντε τοις εκατό (25%) της αντίστοι¬ 
χης όψης που βρίσκονται. 

2. Απαγορεύεται η δημιουργία τόξων, αψίδων, βολτών 
διακοσμητικών εκτός σώματος κτιρίου. Απαγορεύεται η 
δημιουργία γύψινων διακοσμήσεων και άλλων παρεμφε¬ 
ρών. Επιτρέπονται οι σοβατιστές ή μαρμάρινες παραδο¬ 
σιακές φάσεις κουφωμάτων πλάτους τουλάχιστον δέκα 
εκατοστών (0,10) του μέτρου. 

3. Ο μόνος επιτρεπτός τρόπος στέγασης είναι το επί¬ 
πεδο δώμα. Το δώμα έχει υποχρεωτικά συμπαγές στηθαίο 
με ύψος από είκοσι εκατοστά (0,20) έως ογδόντα εκατο¬ 
στά (0,80) του μέτρου και ίση ή κυρτή απόληξη. 

Απαγορεύονται οι διακοσμήσεις επί του στηθαίου (υπε¬ 
ρυψώσεις πάνω από την άνω στάθμη του στηθαίου, εγκο¬ 
πές ψευδολαϊκής μορφής κλπ.). 

4. Επιτρέπεται η δημιουργία μη μόνιμων ξύλινων ή σιδη¬ 
ρών σκιαδών και τεντών με επικάλυψη με καλάμι ή ύφα¬ 
σμα υπό τον όρο ότι θα είναι οριζόντιες. Απαγορεύονται 
ρητά τα καμπύλα προστεγάσματα και η χρήση πλαστικού, 
αλουμίνιου, ετερνίτη ή παρεμφερούς υλικού. 

Οι τέντες πρέπει να είναι μονόχρωμες, περιορισμένων 
διαστάσεων και για την τοποθέτησή τους απαιτείται οικο¬ 
δομική άδεια, εκδιδόμενη μετά από έγκριση της ΕΠΑΕ, ως 
προς την μορφή, τον χρωματισμό, τις διαστάσεις, τα υλικά 
και τον τρόπο στήριξής τους. 

5. Οι εξωτερικοί τοίχοι είναι καθ' ολοκληρίαν απαραί¬ 
τητα επιχρισμένοι με κονίαμα τριπτό, αποκλεισμένης κάθε 
άλλη επιφάνειας (ξύλο, πλαστικό, αλουμίνιο, ετερνίτης, 
σαγρέ, αρτιφισιέλ, ρελιέφ, πεταχτό, μέταλλο κλπ.). Το 
χρωμάτισμά τους γίνεται αποκλειστικά με υδρόχρωμα ή 
πλαστικό αποκλεισμένου κάθε άλλου υλικού. 

6. Κατώφλια, ποδιές, λαμπάδες, υπέρθυρα, σκαλοπάτια 
είναι υποχρεωτικά από σοβά, πέτρα ή πλάκες ή ορατό 
μπετόν επεξεργασμένο κατάλληλα βαμμένο άσπρο. 

7. Τα κουφώματα είναι ξύλινα, μονόχρωμα σύμφωνα με 
τα παραδοσιακά πρότυπα. Απαγορεύεται να μείνουν στο 
φυσικό τους χρώμα με βαφή λαδιού ή παρεμφερούς υλι¬ 
κού. 

Απαγορεύονται τα μονόφυλλα κουφώματα χωρίς αφαί¬ 
ρεση με καϊτια εκτός αν είναι φεγγίτες. 

Απαγορεύονται οι διακοσμητικοί (φερ-φορζέ) μεντεσέ- 
δες. Οι ορατοί μεντεσέδες είναι ευθύγραμμοι χωρίς δια¬ 
κοσμήσεις. 

Τα παντζούρια είναι ταμπλαδωτά, καρφωτά ή περσι- 
δωτά απαγορευμένων των γερμανικών ή γαλλικών πα- 
ντζουριών. 

8. Ο χρωματισμός στοιχείων, τμημάτων ή ολοκλήρου 
του κτιρίου με χρώμα πλην του λευκού υπόκειται στην 
κρίση της ΕΠΑΕ, μετά από πλήρως αιτιολογημένη έκθεση. 

9. Επιτρέπονται τα παρακάτω λειτουργικά και μορφολο- 
γικά στοιχεία. 

α) Δεξαμενές νερού περιορισμένων διαστάσεων με μέ- 
γιστον ύψος 0,80 του μέτρου οι οποίες δεν προσμετρώ- 
νται στο συντελεστή δόμησης του οικοπέδου. 

β) Ανοιχτές κλίμακες. 

γ) Τοίχοι αντιστήριξης 

δ) Συμπαγή στηθαία και σκάλες και εξώστες ή στο ξύλο 
ή σίδερο. 

ε) Καμινάδες και υπαίθριοι παραδοσιακοί φούρνοι. 

10. Οι περιφράξεις των οικοπέδων κατασκευάζονται 
από τοιχοποιία επιχρισμένη, ή από ξηρολιθιά, σύμφωνα με 
τα παραδοσιακά πρότυπα. Οι αυλόθυρες κατασκευάζο¬ 

νται από υλικά, μορφή και ύψος σύμφωνα με τα παραδο¬ 
σιακά πρότυπα. 

11. Κάθε έργο υποδομής, που εκτελείται από Οργανι¬ 
σμό κοινής Ωφελείας (ΔΕΗ, ΟΤΕ, Τοπική Αυτοδιοίκηση 
κ.λπ.) και γενικά κάθε εργασία, που αφορά στην διαμόρ¬ 
φωση, τροποποίηση ή ανάπλαση κοινοχρήστων χώρων, 
προσαρμόζεται στα παραδοσιακά πρότυπα και εκτελείται 
μετά από έγκριση της σχετικής μελέτης από την ΕΠΑΕ. 

Ειδικότερα η τοποθέτηση μετρητού ηλεκτρικού ρεύμα¬ 
τος και κάθε άλλο στοιχείο παροχής των οργανισμών κοι¬ 
νής ωφελείας τοποθετείται σε μη εμφανή επιφάνεια. 

Επιβάλλεται η εγκατάσταση μιας κεντρικής κεραίας τη- 
λεοράσεως κατά οικοδομικό τετράγωνο σε θέση μη εμ¬ 
φανή από τους κοινόχρηστους χώρους του οικισμού. 

12. Απαγορεύεται η τοποθέτηση ηλιακών θερμοσιφώ¬ 
νων σε εμφανή σημεία της οικοδομής. 

13. Οι Οργανισμοί Κοινής Ωφελείας υποχρεούνται να 
αναλαμβάνουν με δικές τους δαπάνες κατά την εγκατά¬ 
σταση ή και την βελτίωση των εγκαταστάσεών τους την 
αποκατάσταση της αρχικής μορφής των οδών και γενικά 
των κοινοχρήστων χώρων. 

14. Η Πολεοδομική Υπηρεσία διαβιβάζει υποχρεωτικά 
στην ΕΠΑΕ τον φάκελλο οποιοσδήποτε θέματος προκει- 
μένου αυτή να γνωμοδοτήσει, ειδικότερα για θέματα 
επεμβάσεων επί των οδών και των κοινοχρήστων χώρων 
απαιτείται και σχετική γνωμοδότηση του Κοινοτικού Συμ¬ 
βουλίου. 

- Οι υποβαλλόμενες στην ΕΠΑΕ μελέτες προς έγκριση 
εμπεριέχουν τουλάχιστον τα παρακάτω στοιχεία: 

α) Μία σειρά αρχιτεκτονικών σχεδίων (ή προσχεδίων). 

β) Τοπογραφικό διάγραμμα σε κλίμακα 1:200 όπου ση¬ 
μειώνεται με ακρίβεια η υπάρχουσα κατάσταση με τα υψό¬ 
μετρα, τα διαγράμματα κάλυψης (υπάρχουσα και προτει- 
νόμενη), τα γειτονικά οικόπεδα όπου σημειώνεται το κτί¬ 
ριο όπου υπάρχει εντός των οικοπέδων αυτών, την θέση 
και τις διαστάσεις του ακαλύπτου χώρου του καθώς και 
σχηματική τομή του εδάφους του οικοπέδου. 

Σε περίπτωση μικροεπισκευών δεν είναι απαραίτητη η 
υποβολή τοπογραφικού. 

γ) Φωτογραφίες με γενική άποψη της οδού και όλων 
των όψεων του κτιρίου καθώς και φωτογραφίες όλων των 
γειτονικών κτιρίων θεωρημένες από την Κοινότητα. 

δ) Δειγματολόγιο χρωμάτων σε περίπτωση χρωματι¬ 
σμού. 

15. Η τελική θεώρηση της άδειας οικοδομής για τη σύν¬ 
δεση του κτιρίου με τα δίκτυα ύδρευσης, αποχέτευσης και 
ηλεκτρικού ρεύματος παρέχεται μόνο μετά την έγκριση 
της ΕΠΑΕ. 

Η έγκριση αυτή παρέχεται αφού υποβληθούν φωτογρα¬ 
φίες όλων των όψεων του κτιρίου που πιστοποιούν την 
εφαρμογή της εγκεκριμένης από την ΕΠΑΕ μελέτης. 

V. Και στις δύο ζώνες Β1 και Β2, η ελάχιστη απόσπαση 
των κτιρίων από την εκτιμώμενη γραμμή αιγιαλού καθορί¬ 
ζεται τουλάχιστον 30 μέτρα. 

VI. Δεν έχουν εφαρμογή οι διατάξεις των άρθρων 9, 14 
και 16 του ν. 1577/85 «ΓΟΚ» και του άρθρου 41 του Ν. 
1337/83, εφόσον τα θέματα αυτά ρυθμίζονται διαφορε¬ 
τικά από τις διατάξεις του παρόντος. 

Άρθρο 4 

Μεταβατικές διατάξεις 

Σύμφωνα με τις προίσχύουσες του παρόντος διατάξεις 
εκδίδονται, εκτελούνται ή αναθεωρούνται: 

α) οικοδομικές εργασίες που άρχισαν βάσει νομίμως εκ- 
δοθεισών οικοδομικών αδειών μέχρι την 12.3.1990 (ημε¬ 
ρομηνία δημοσίευσης της 3576/482/29.1.1990 απόφα¬ 
σης στο Δ' 122). 

β) οικοδομικές άδειες εκδοθείσες μέχρι την 12.3.1990 
για χρήση κατοικίας και ξενοδοχείων εφόσον στη τελευ¬ 
ταία περίπτωση αναθεωρηθεί η άδεια για την εγκατά¬ 
σταση βιολογικού καθαρισμού και η βάσει αυτών έναρξη 
οικοδομικών εργασιών. 

γ) οικοδομικές άδειες για τις οποίες έχει υποβληθεί 
στην αρμόδια πολεοδομική Υπηρεσία πλήρης φάκελλος 
με τα απαραίτητα για την έκδοσή τους στοιχεία μέχρι την 
15.4.1991 και βάσει αυτών έναρξη οικοδομικών εργασιών 
(ημερομηνία δημοσίευσης της 52834/1644/29.3.1991 
απόφασης στο Δ' 169). 


Αρθρο 5 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 28 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

X. ΚΑΤΣΙΓΙΑΝΝΗΣ 

ΑΠΟΦΑΣΕΙΣ 

Αριθ. 178/93 (2) 

Τροποποίηση σχεδίου πδλεως ΧανΙων. 

ΤΟ ΔΗΜΟΤΙΚΟ ΣΥΜΒΟΥΛΙΟ ΧΑΝΙΩΝ 
Αφού έλαβε υπόψη: 

1) Το από 29.12.86 Π.Δ. Περί εγκρίσεως τροποποιή- 
σεως εγκεκριμένου σχεδίου πόλεως με απόφαση του Δ.Σ. 
του Δήμου ΧανΙων. 

2) Τις σχετικές διατάξεις του Ν.Δ. της 17.7.1923 περί 
Σχεδίων Πόλεων κωμών κ.λπ. 

3) Την σύμφωνο γνώμη του Δημοτικού Συμβουλίου την 
εκφρασθεΐσα με την υπ' αριθ. 438/91 απόφασή του. 

4) Τις ενστάσεις που έχουν υποβληθεί (1) 

5) Την γνώμη του Δημοτικού Συμβουλίου επί των ενστά¬ 
σεων, εκφρασθείσα δια της υπ’ αρ. 403/92 αποφάσεώς 
του 

6) Την υπ’ αριθ. 20/26/22.2.93 γνωμοδότηση του Συμ¬ 
βουλίου Χ.Ο.Π. του Ν. Χανιών. 

7) Τις εισηγήσεις και προτάσεις καθώς και την διεξα- 
χθείσα συζήτηση επί του θέματος, αποφασίζουμε: 

1. Εγκρίνουμε την τροποποίηση του εγκεκριμένου σχε¬ 


δίου πόλεως ΧανΙων όπως αυτή περιγράφεται στο από 
8.12.1992 τοπογραφικό διάγραμμα υπό κλίμακα 1:200 
του μηχανικού Παναγιώτη Δημητρόπουλου και θεωρήθηκε 
από το Δήμαρχο ΧανΙων και της Προϊσταμένης του Γρ. Πο- 
λεοδ. Εφαρμ. του Δήμου Χανιών. 

2. Η τροποποίηση αφορά την μείωση πλάτους δρόμου 
μεταξύ των Ο.Τ. Τ641, Γ642 και Γ653, Γ652, τη μετατό¬ 
πιση του πεζόδρομου μεταξύ των Ο.Τ. Γ652, Γ653 καθώς 
και την μετατόπιση του δρόμου μεταξύ των Ο.Τ. 642, 
Γ652, Γ651 και Γ650, Γ649, Γ644, Γ643, όπως φαίνεται 
στο συνημμένο τοπογραγικό διάγραμμα, του σχεδίου πό¬ 
λεως Χανιών, πολεοδομικής ενότητας «Παχιανά II». 

Η απόφαση αυτή δεν προκαλεί δαπάνη σε βάρος του 
Κρατικού Προϋπολογισμού ή του Προϋπολογισμού του 
Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 6 Μαΐου 1993 

Ο Πρόεδρος 
Κ. ΧΑΙΡΕΤΗΣ 

